Veel on üks aspekt, mida tuleb kindlasti arvestada: iga inimese omapära. Iga organism on erinev ning vastavalt sellele tuleb ka oma valikud ise paika panna.  Tähtsad on eesmärk ja vajadus. Endale tuleb esitada küsimus: MIDA MINA ISE TAHAN SAAVUTADA JA MIDA MINA VAJAN. Loomulikult tuleb kõigepealt silmas pidada enda tervist ja heaolu. Ravimireklaamide viimane lause on: Vajadusel konsulteerige arsti või apteekriga. Tundub olevat kulunud ja päheõpitud lause. Terviseprobleemidega inimesel tuleb arstiga konsulteerida ka oma toitumisplaani koostamisel. Kõik me oleme tarbijad. Tehes mõistlikke ja kaalutletud otsuseid kaitseme kõigepealt iseennast. Ka see on tarbijakaitse.  Seega on igaühel võimalik kaasa lüüa selles töös. Seepärast lisame oma kodulehele uue sisulehe, mis käsitleb toitumisega seotud teemasid.